open-index/open-wikipedia-markdown huggingface dataset:
Mesbahiyya madrasasi

**Mesbahiya madrasasi** () — Fes-el-Balidagi madrasa, Marokashning Fes shahridagi eski Madina mahallasida joylashgan. Uning qurilishi 1346-yil, Mariniylar hukmronlik davriga toʻgʻri keladi. U al-Qaroviyyin universiteti yonida joylashgan. 

## Tarixi
Madrasa 1346-yilda, Mariniylar davrida, shahardagi madrasalarning asosiy quruvchisi boʻlgan Mariniy sultoni Abu al-Hasan homiyligida qurib bitkazilgan. Bino nomi madrasada dars bergan birinchi ''faqih'' al*-*Mesbahiy (Islom huquqshunosi) sharafiga qoʻyilgan. Muassasa Al-Andalusdagi (Ispaniya) Almeriya shahridan Abu al-Hassan tomonidan olib kelingan, qurilish va bezashda ishlatilgan oq marmari bilan ajralib turardi. Marmardan keng foydalanish madrasaga *Madrasa ar-Rham* () laqabining qoʻllanilishiga sabab boʻlgan. Bu nom „marmar maktabi“ degan maʼnoni anglatadi.

## Arxitekturasi

Markaziy hovli atrofida joylashgan bino dastlab birinchi qavat va uchta yuqori qavatdan iborat boʻlgan, biroq yuqori qavat vayron qilingan. Hovlining shimoliy tomonida toʻrtburchak shakldagi namozxonaga olib boradigan katta qoʻsh eshik bor. Ikki arkli kirish eshigi Mariniy arxitekturasi kontekstidagi oʻziga xos element boʻlib, oʻyilgan bezaklar bilan bezatilgan, shu jumladan uning atrofida ramkada nasx uslubida yozilgan arab yozuvi bor. Faoliyatiga qaramay, namozxonada mehrob yoʻq. Madrasa turli qavatlaridagi jami 117 xonada mamlakatning turli burchaklaridan kelgan 140 ga yaqin talabalar tahsil olishi mumkin boʻlgan.

## Saqlanish holati
Madrasa jiddiy zarar koʻrgan va vaqt oʻtishi bilan uning elementlari qarovsiz holda qolib ketgan hamda sifatsiz taʼmirlash ishlari tufayli vayronaga aylangan. Namozxonaning gumbazi, tahoratxonaning shifti va boshqa baʼzi xonalar vayron boʻlgan, ramziy marmarlar ham buzilib ketgan. Biroq, u hali ham mariniy naqshlarining qimmatli elementlarini va oʻsimlik va geometrik bezaklarning oʻziga xos shakllarini oʻzida saqlab qolgan. 1990-yillarning boshida boshlangan restavratsiya ishlari inshoot tiklanishida muhim ahamiyat kasb etgan. Shahardagi boshqa madrasalar va tarixiy obidalar uchun kengroq restavratsiya dasturi doirasida o'tkazilgan loyiha 2017-yildan boshlanib, restavratsiya ishlari nihoyat to'liq yakunlangan. Qayta tiklash ishlari nihoyalangach, madrasa Qaraviyyin universitetiga xizmat qilish uchun topshirilgan.
## Manbalar

## Havolalar

* Madrasaning 2023-yildagi interyeri suratlari
Tavastian dialektlari

**Tavastiya dialektlari** () Gʻarbiy Finlyandiya dialektlaridan biri boʻlib, Gʻarbiy va Janubiy Finlyandiya hududlaridagi aholi bu dialektda soʻzlashadi va Tampere shahrida aholisining dialekti Tavastiya dialektlarining bir qismidir. Tavastiya dialektlari boshqa fin lahjalari rivojlanishiga (ayniqsa, janubi-gʻarbiy finlandiya dialektlariga) taʼsir koʻrsatdi.

## Manbalar
Qori Gʻulom Rasul

**Qori Gʻulom Rasul** (1935 &ndash; 2014-yil 9-mart) — pokistonlik mashhur qori va ulamo.

## Hayoti
Qori Gʻulom Rasul 1935-yil Britaniya Hindistonining Lahor shahriga qarashli Salamatpura shaharchasida tugʻilgan. U mashhur Dorul Ulum Hizbul Ahnaf seminariyasida taʼlim olgan. U qiroatni Qori Abdulmalikdan oʻrgangan va keyinchalik oʻzining betakror qiroat uslubi tufayli dunyoga mashhur boʻlgan.

Qori Gʻulom Rasul 50 yildan ortiq vaqt davomida PTV va Pokiston radiosida Qur’on tilovat qilgan. U, shuningdek, bir necha yil Panjob provinsiyasi assambleyasida „belgilangan qori“ boʻlib ishlagan.

Shuningdek, u Jamiya Nizomiyada dars bergan va keyinchalik oʻzining beshta madrasasini tashkil qilgan. U Shoh Ahmad Nuroniy va Jamiyat Ulema-e-Pokistan partiyasidan Abdusattor Xon Niyoziyning yaqin doʻsti boʻlgan.

## Mukofotlari

1985-yilda Pokiston Prezidenti tomonidan „Ijodkorlik faxri“ mukofoti bilan taqdirlangan.

## Vafoti
U 2014-yil 9-martda Lahurda vafot etgan.
## Manbalar
Oʻlkashunoslik Bibliografyasi

Mamlakatning biror bir hududi, ularga taʼluqli boʻlgan adabiyotlarni aks ettiruvchibBibliografya boʻlib, kutubxonalarning u, yoki bu oʻlkaga oid ilmiy oʻquv axborotga boʻlgan talablarini qondirishga moʻljallangan adabiyotlar yigʻindisini aks ettiradi. Oʻlkashunoslik Bibliografyasi mutaxassislarga oʻz sohasi boʻyicha maʼlumotlarni olishga yordam beradi.

## Manbalar
Al-Muallaq masjidi

**Al-Muallaq masjidi** (; ), **Zohir al-Umar masjidi** () — Isroilning Akko shahrida joylashgan masjid.

## Tarixi
Masjid 1758-yilda Akka arab hukmdori Zohir al-Umar tomonidan qurdirilgan. Salibchilar tomonidan topshirilgan va keyinchalik shaharning Genuya kvartaliga eshik boʻlgan inshoot oʻrnida hovlida bunyod etilgan. 1746-yilgacha bu tuzilma Akkaning yahudiy aholisi tomonidan sinagoga sifatida foydalanilgan Ramchal ibodatxonasi deb nomlangan. Zohir uni masjidga aylantirmoqchi boʻlganida ham yahudiylar binoga egalik qilishgan, ammo Akko yahudiylar kvartalida joylashgan boshqa bino bilan ularga kompensatsiya bergan. Ibodatxonaning qolgan xususiyatlariga Muqaddas Ark uchun joy va ibroniycha yozuvlar kiradi.

## Arxitekturasi
Masjid Xon al-Umdan va Xon al-Ifranj oʻrtasida joylashgan Akkoning Eski shahar bozorining chekkasida joylashgan boʻlib, koʻcha boʻylab koʻtarilgan. Tashqaridan qaraganda masjidning asosiy koʻrsatkichlari uning pastda joylashgan gumbazi va avvalgi minorasining dumaloq poydevori hisoblanadi. Masjidning kirish eshigi asl minora poydevori ostida joylashgan. Ushbu minora 1950-yilda Akka munitsipaliteti tomonidan jamoat xavfsizligiga xavf tugʻdirib, buzib tashlangan. Masjid korpusi asosan kvadrat shaklidagi katta namozxonadan tashkil topgan. Namoz zalining kirishi oldidan uch gumbazli ayvon joylashgan. Ibodatxona yonida hozir kutubxona sifatida foydalaniladigan kichikroq xona mavjud. Yopiq kirish joyi ostidagi zinapoya hovliga olib boradi.

## Yana qarang

* Al-Jazzar masjidi

## Manbalar

## Bibliografiyasi
 
*
Semenixa (Xarovsk tumani)

**Semenixa** ()  — Rossiya Federatsiyasining Vologda viloyati Xarovsk tumanida joylashgan qishloq.
Ilyin qishloq posyolkasi va Ilyin qishloq kengashining maʼmuriy markazi.

Xarovsk viloyati markaziga avtomobil yoʻli orqali 25 km uzoqlikda joylashgan. Eng yaqin aholi punktlari — Lavrovskaya, Ilyinskaya Popovka, Kuzminskaya.

2002-yilgi aholini roʻyxatga olish maʼlumotlariga koʻra, aholi soni 246 kishi (114 erkak, 132 ayol). Aholining asosiy qismini ruslar tashkil etadi (98%).

Qishloq, shuningdek, Vologda viloyatining geografik markazi.
## Aholisi
Aholisi — 181 kishi (2010).
## Manbalar
Nemezis

**Nemezis** (yoki Nemezida) filmdagi qahramon nomi. Fransiyadagi Umbrella shtabida T-virusi yuborish orqali yaratilgan mahluq. Biologik qurol sifatida ishlatish rejalashtirilgan. Loyihaning maqsadi T-virusi yordamida inson tanasidagi kerakli toʻqimalarni tirik saqlab qolish edi.

## Tarixi
Nemesis Umbrella korporatsiyasi tomonidan yaratilgan boʻlib egasining buyruqlarini soʻzsiz bajarish edi. loyihadagi yutuq NE-α virusini yaratish boʻldi u orqali simbiotning tanasini boshqarish mumkin edi.

## Filmda
Ilk marotaba Nemesis *Yovuzlik maskani: Apokalipsis* filmida paydo boʻldi. Mahluqning tanasi oʻzgarmagan faqatgina yuz sohasid oʻzgarishlar paydo boʻlgan. Metyu Eddison zararlangandan soʻng T-virusi bilan zararlangan va Umbrella kompaniyasi tomonidan mutantga aylantirilgan.

## Manbalar
Gimme Gimme

„**Gimme Gimme**“ — Ruminiyalik qoʻshiqchi Innaning *Nirvana* nomli beshinchi studiyo albomidagi qoʻshigʻi. Tarona 2017-yil 1-fevralda Roton va Global Records leybllari orqali taqdim etildi.

## Treklist

## Chartlar

### Haftalik chartlar

### Yillik chartlar

## Chiqarilish tarixi

## Manbalar
Semigorodnyaya (Xarovsk tumani, Vologda)

**Semigorodnyaya** ()  — Rossiya Federatsiyasining Vologda viloyati Xarovskiy tumanidagi temir yoʻl vokzali va unga tutash aholi punkti, Semigorodniy qishloq aholi punktining maʼmuriy markazi. Dvinitsa daryosi boʻyida joylashgan. Viloyat markazidan (Xarovsk) 15 km janubi-gʻarbda joylashgan.
## Aholisi
Aholisi — 1350 kishi (2010).
## Manbalar
Kanoha

**Konoha** (kanji:木ノ葉; yapon tilida *(daraxtning) barglari*) — bu nom asoan utopik asarlarda qoʻlanadi:
* Konoha Edajima, Onegai Teacher qahramoni
* Konoha Suetsugi, Mikakunin de Shinkoukeidan goʻzallik buti sifatida tanilgan. Tashqi koʻrinishi qora sochlar tepaga qilib bogʻlangan
* Konoha, multimedia seriyasidagi qahramon: Kagerou loyihasi
* Konoha (Konohagakure yoki Barglarda yashiringan qishloq), Naruto anime seriyasidagi ninja qishlogʻi
Quartz (qiymatlar)

**Kvarts**:
*Kvars yer poʻstida eng keng tarqalgan minerallardan biridir.
** Kvars soat - tebranish tizimi sifatida kvarts kristalidan foydalanadigan soat.
* “Kvars” — Krasnogorsk mexanika zavodida ishlab chiqarilgan sovet havaskor kinokameralari oilasi.
* Kvars - kvarts rezonatori uchun jargon.
* AJ “Kvars” - Oʻzbekistonda shisha zavodi.
Eron takyalari

**Eron [[Takyaxona|takya]]lari** ( *takye-hâ-ye Irân*) – kunimizda husayniyalar sifatida ishlatiladigan binolar. Husayniya – shia musulmonlari Muharram oyida Husayn vafoti sanasida yigʻiladigan bino. Safaviylar shialikni Eron davlati dini deb e’lon qilgandan keyin, Eron takyalari husayniyalarga aylangan. Bunday binolar, ayniqsa, Eronda koʻp uchraydi, bu mamlakatda deyarli har bir shaharda takyalar mavjud. Birgina Tehron Qojarlar sulolasi davrida 50 tagacha takyaga ega boʻlganligi haqida maʼlumotlar mavjud. Takyalar odatda fors meʼmorchiligida kuzatilishi mumkin boʻlgan elementlari asnosida qurilgan.

## Erondagi mashhur takyalar
* Tehrondagi Davlat takyasi
* Yazddagi Mir Chaqmoq takyasi
* Kirmonshohdagi Muovin ul-Mulk takyasi
* Kirmonshohdagi Beklarbegi takyasi

## Manbalar
Shabat Turkmaniston

Shabat ilgari Niyozov, Andreyevsk va Tezebozor deb atalgan. Turkmanistonning Toshhovuz viloyati, Shabat tumaniga qarashli tuman va maʼmuriy markazga boʻysunuvchi shahar. Turkmaniston parlamentining 2022-yil 9-noyabrdagi qarori bilan shahar Shobat deb oʻzgartirildi.

### Etimologiya
Täze bozor soʻzlari turkmancha „yangi bozor“, „yangi bozor“ maʼnosini bildiradi. Atanyyazovning tushuntirishicha, bu nom Oʻzbekiston va Turkmanistonga olib boruvchi yirik yoʻnalishlar chorrahasida tashkil etilgan oʻsha paytdagi yangi bozorga ishora qiladi.
Turkmaniston hukumati Shabat degan yangi nomning maʼnosini bildirmagan. Atanyyazov Shabatning şa (forscha „shoh, podshoh“) va forscha ābād (ạbạd) qoʻshimchasidan kelib chiqqanligini tushuntiradi, bu „ekin ekiladigan joy“ (qishloq, shahar, viloyat) degan maʼnoni anglatadi. Xivalik Anusha xoni Eronning Mashhad shahrini zabt etgandan keyin Xorazmdagi qal’aga shunday nom berganini qayd etadi.
### Tarixi
1957-yildan boshlab munitsipalitet shahar tipidagi shahar (rus. posyolok gorodskogo tipa) etib belgilandi. 1957-yil 12-oktyabrda Turkmaniston SSSR Oliy Kengashi Prezidiumining farmoni bilan u Andreyevskdan Tezebozorga oʻzgartirildi va Dashoguz tumanining maʼmuriy markazi etib belgilandi.1993-yil 8-fevralda parlamentning 806-XII-sonli qarori bilan Täzebazar shahri Nyyazov shahri deb oʻzgartirild.2016-yilning iyun oyida parlament qarori bilan Nyazov shahar maqomiga koʻtarildi va Azatlik qishlogʻi unga boʻysundi.

### Aholisi

## Manbalar
Karlo Borea

**Karlo Borea** (1954-yil 24-mart) — italiyalik sobiq professional tennis oʻyinchisi. U 1975-yilgi Oʻrta yer oʻyinlarida ikkita medalga sazovor boʻlgan.

## Manbalar

## Havolalar

* Karlo BoreabilanTenis professionallari uyushmasi
*
Penelope Mitchell

**Penelopa Mitchell** (1991-yil 24-iyulda tavallud topgan) – avstraliyalik aktrisa. Ilk bor Amerika Qoʻshma Shtatining *Hemlock Grove* qoʻrqinchli teleserialidagi Letha Godfrey va *[[The Vampire Diaries]]* filmidagi Liv Parker rollari orqali ommaga tanilgan.

## Hayoti
Aktrisa Viktoriya shtatining Melburn shahrida, fransuz oilasida tavallud topgan. Uning onasi rassom, otasi esa avstraliyalik tadbirkor boʻlgan. Mitchell bolaligining koʻp qismini Avstraliyada ikki akasi bilan oʻtkazgan. U 4 yoshidan boshlab 16 yoshigacha raqsning balet turi bilan shugʻullangan.

Mitchell bitiruv yilining eng yaxshi 1 foiz talabalari qatorida xalqaro bakalavr diplomi bilan oʻqishni tamomlagan. Yurist boʻlish niyatida Melburn universitetida tahsil olgan. Mitchell aktyorlik faoliyatini davom ettirish uchun Los-Anjelesga koʻchib oʻtishdan oldin Sanʼat, Media aloqasi boʻyicha bakalavr darajasini oʻqib, tamomlagan.

Penelope taniqli qishloq xoʻjaligi va siyosiy faollari Lester Mitchell, MBE va Heather Mitchell, OBElarning nabirasi boʻlgan. Heather Mitchell Milliy fermerlar federatsiyasining birinchi ayol prezidenti hisoblangan. U Viktoriya shtatining sobiq bosh vaziri Joan Kirner bilan birga Landcare Australia kompaniyasining hamkori sifatida ish faoliyatini olib borgan.

Shuningdek, taniqli aktrisa Radha Mitchellning amakivachchasi ham boʻlgan.

## Faoliyati
Penelope *Hemlock Grove*da oʻz rolini ijro etishdan bir necha yil avvalroq oʻzining aktyorlik faoliyatini boshlagan, shu jumladan *Toon Time*, Avstraliya bolalar shousi, ABC (Avstraliya) koʻrsatuvi *Next Stop Hollywood,* Holliwoodga koʻchib kelgan oltita avstraliyalik aktyor (jumladan, Penelopa) ortidan shoularda ilk bor namoyon boʻla boshlagan.

Qoʻshma Shtatlarda Mitchell oʻzining *[[The Vampire Diaries]]* va *Hemlok Grove* teleserialidagi rollari bilan mashhur boʻlgan. Shuningdek, *Hellboy* va *Fermuar* nomli filmlarda ham rol ijro etgan. Penelope yaqinda *Star Trek: Picard* teleserialida Renée Picard sifatida ekranlarda namoyon boʻlgan.

## Filmografiyasi

## Manbalar

## Havolalar

* 
*
Ziyodaxon Abdusattorova

**Ziyodaxon Abdusattorova** (2001-yil 17-aprel sanasida tavallud topgan; Margʻilon, Fargʻona viloyati) — Oʻzbekistonlik kamondan otish boʻyicha sportchi. 2018-yildan Oʻzbekiston terma jamoasi aʼzosi. Murabbiyi Irina Savinova Ziyodaxon Abdusattorova bir necha bor Osiyo kubogida sovrindorlar qatoridan joy olgan. Konya-2021 Islom birdamligi oʻyinlarida aralash jamoaviy dasturda shohsupaning uchinchi pogʻonasiga koʻtarilgan. Joriy yil „Zulfiya“ nomidagi davlat mukofoti bilan taqdirlangan. 2023-yil noyabr oyida Tailandda oʻtgan Osiyo litsenzion turniridagi muvaffaqiyatli ishtiroki orqali Parij-2024 ishtirokchilari orasidan joy oldi.

## Faoliyati
Bugungi kunga kelib, Ziyodaxon Abdusattorova kamondan otish boʻyicha ayol sportchilar orasida 49-oʻrinni egallab turibdi.

2019-yilda Ziyodaxon Abdusattorova Bangkok-2019 Osiyo kamondan otish musobaqalarida qatnashdi. Ushbu musobaqalarda u juda yaxshi natija koʻrsatdi va 4-oʻrinni egalladi. Uning birinchi musobaqa raqibi Urantungalag Bishindee Mongoliyadan. Ushbu jangda Ziyodaxon Abdusattorova 6:0 hisobida gʻalaba qozondi. Keyingi raund yaponiyalik Uehara Rukaga qarshi boʻlib, Ziyodaxon Abdusattorova 6:5 hisobida gʻalaba qozondi. Chorak finaldan oldin u xitoydan Long Xiaoqingga qarshi edi. Abdusattorova 6:4 hisobida chorak finalga chiqdi. Chorak finalda u Shimoliy koreyalik Jong Un Ju bilan toʻqnashdi va uni 6:0 hisobida magʻlub etdi. Ammo, afsuski, yarim finalga oʻtib, u xitoylik Zheng Yichayga 0:6 hisobida magʻlub boʻldi. Shundan soʻng u bronza medal uchun kurashdi, ammo afsuski, u 4:6 hisobida magʻlubiyatga uchradi va shu bilan 4-oʻrinni egalladi.

2023-yil 9-12 noyabr kunlari Tailandda, 2024-yilgi Olimpiya oʻyinlari uchun Osiyo kontinental saralash musobaqasi boʻlib oʻtdi. Aynan shu turnirda Abdusattarova Ziyodaxon 2-oʻrinni egalladi va shu bilan 2024-yil Parijda (Fransiyada) boʻlib oʻtgan Olimpiya oʻyinlarida ishtirok etdi.

Bugungi kunda Ziyodaxon Abdusattorova Parij-2024 Olimpiadasiga qizgʻin hozirlik koʻrmoqda.

## Manbalar
Amerika yozuvchi qogʻoz kompaniyasi

Amerika Writing Paper kompaniyasi - bu amerikalik pulpa va qog'oz ishlab chiqaruvchi kompaniya, birinchi navbatda bosma va yozish qog'ozi ishlab chiqaruvchi kompaniya edi.. 1899-yilda Nyu-Jersi shtatida tashkil etilgan va 23 ta qadoq qog'oz fabrikasi birlashuvini ifodalovchi kompaniya o'zning bosh ofislarini Massachusets shtatining Holyoke shahrida o'tkazgan. Ushbu zavodlarning 13 tasi ham joylashgan. Amerika Writing Paper ishlab chiqarishning eng yuqori cho'qqisida  AQShdagi barcha yaxshi qog'ozlar 75% ni ishlab chiqargan; zamonaviy hisobotlar uni dunyodagi eng yirik qog'oz  ishlab chiqaruvchisi sifatida tasvirlaydi.

Kompaniya xatolarini tarix olimlari, shu jumladan Constance McLaughlin Green tomonidan boshqaruv sohasida texnik mahorat yetishmasligi bilan ta'riflangan. Qog'oz sanoati ichida paydo bo'lishning o'rniga, "aslida targ'ibotchilar [tistr] va yakuniy agentlar qog'oz ishlab chiqaruvchilar emas, balki brokerlar edi. Natijada bu odamlar asosan aktsiyalar va obligatsiyalarni sotishga qiziqish ko'rsatishdi va hech kim qog'oz yetishtirish bilan shug'ullanmadi". Uyting ularning taklifini rad etdi va, albatta, kompaniya o'z nomli kompaniyasini o'zlashtirishga qodir bo'lmadi, bu kompaniya ishonchnoma bilan birga AQShda yozish qog'ozining eng katta mustaqil ishlab chiqaruvchisi bo'ldi.

Amerika yozuvchi qog'oz kompaniyasi 1963-yilda ushbu nom ostida investitsiya kompaniyasi sifatida qayta tashkil etilganidan so'ng, "Holyoke Shares" nomi ostida butunlay tugatilguniga qadar ko'p marta ishchilarning ish haqini to'xtatish va ikki marta bankrotlik qilishdan oldin sabr-toqat qiladi. Bugungi kunda u "Eagle A" brendidan eng yaxshi ma'lum, u o'zidan buyon ko'pgina o'rinbosarlarga sotilgan, Neenah Paper Company tomonidan 2007-yilda to'xtatilgunga qadar.

## Birlashtirilgan xususiyatlari
Kompaniya tomonidan qabul qilingan mollar va mulklar quyidagilar bilan cheklanmagan:

## Yana qarang

* Amerikalik qogʻoz va matbaa kompaniyasi
* Xalqaro qog'oz, raqobatchi va hozirgi kunda dunyodagi qog'oz va pulpa ishlab chiqaruvchisi; uning asoschisi bosh muhandisi D. H. & A. B. Towerning o'quvchisi edi, bu Amerika yozuvi qog'ozining ko'pchilik zavodi me'mori arxitektura firmasi

## Manbalar



## Tashqi havolalar

* Amerika yozuvchi qog'oz kompaniyasi to'plami, maxsus to'plamlar va universitet arxivlari, Massachusets universiteti Amherst
* Qog'oz haqida yangi faktlarni kashf etish, Amerika yozuvchi qog'oz kompaniyasi tomonidan reklama adabiyotlari
Reutte Friary

**Reutte Friary** — sobiq Rim-katolik fransisk diniy jamiyati va Insbrukdan gʻarbda taxminan 100&nbsp;km (60 milya) uzoqlikda, Avstriyaning Tirolidagi Reutte bozor shahrida joylashgan cherkov. Cherkov va uning bir qismi boʻlgan cherkov majmuasi Avstriya qonunchiligi boʻyicha Himoya qilinadigan yodgorlik maqomiga ega. Oxirgi fransiskaliklar 2014-yil oxirida friaryni tark etishdi, ammo yangi boshlanuvchilar sonining bir necha oʻn yillik qisqarishidan soʻng umumiy qisqartirishning bir qismi sifatida.

## Tarixi
Fransisk posyolkasining tamal toshi 1628-yil 15-martda avstriyalik archduke Leopold va uning rafiqasi Klaudiya deʼ Medici ismli tugʻilganlar ishtirokida qoʻyilgan. Siyosiy kontekst katolik cherkovining XVI asrdagi protestant islohotiga qarshi kurashi bilan taʼminlandi. Frensiskanlarga choʻponlik ishlari uchun qoʻshni Avliyo Anna cherkovi ham berildi. Friary 1630-yilda qurib bitkazildi. Biroq, 1632-yil iyul oyida shved askarlari tomonidan Oʻttiz yillik urush bilan bogʻliq vayronagarchilikning bir qismi sifatida odatiy binolar ham, cherkov ham zarar koʻrdi va talon-taroj qilindi.

1703-yilda va 1846-yilda majmua yonib ketdi, lekin ikkala holatda ham mahalliy hamjamiyatning moliyaviy koʻmagi bilan qayta tiklandi. Oʻn sakkizinchi asrda friaryda fransisk diniy tadqiqot markazi joylashgan edi. 1775-yildan 1782-yilgacha Frantsisklar Erenberg qal’asi uchun harbiy ruhoniylarni taqdim etdilar. 1820-yildan 1861-yilgacha Reutte yangi boshlanuvchilar jamoasi sifatida xizmat qildi.

Mintaqadagi aholi sonining oʻzgarishi 1945-yilda Reuttedagi friary cherkovining oʻzining toʻla vaqtli vazirini yollashiga sabab boʻldi. 1959—1961-yillarda cherkov yigʻilishlari uchun joy ajratish uchun „Paulusheym“ qurilgan, shundan soʻng cherkov taʼmirlangan. 1960-yillarning oʻrtalarida bosqichma-bosqich. Qoʻngʻiroq 1976-yilda almashtirildi va 1977—2000-yillar orasida Reutte yana Franciscan Tirol provinsiyasi uchun yangi boshlanuvchilarni joylashtirdi.

XXI asrning ikkinchi oʻn yilligiga kelib, atigi toʻrtta fransiskalik qoldi, ular oʻz vaqtlarini asosan kasalxonada ishlash va cherkovda chorvachilikka bagʻishladilar. 2013-yil 8-oktyabrda Reutte Friary 2014-yil sentyabr oyida yopilishi haqida eʼlon qabul qilindi.

## Muqaddas Anna Friary cherkovi
Sodiq fransisk dizaynidagi cherkov koʻchaga parallel ravishda joylashgan va boshqa friary binolariga birlashtirilgan. Gotika xorini dumba tomi ostidagi barokko navi qoʻllab-quvvatlaydi. Minora xorning janubiy tomonida joylashgan boʻlib, qisman anʼanaviy bino bilan qoplangan; kemerli derazalarga ega va mintaqadagi cherkovlarga xos boʻlgan piyoz gumbazi bilan qoplangan. Nef va xor ham dumaloq kemerli derazalar orqali yoritilgan.

## Manbalar
Partizanskoye (Oltoy oʻlkasi)

**Partizanskoye** (   so'zidan olingan  ) — Rossiya Federatsiyasining Oltoy oʻlkasi, Burlin hududidagi Partizanskiy tumanidagi qishloqdir. 2013-yilda  aholining soni 542 nafarga yetgan.

## Geografiyasi
Partizanskoye tumanining ma'muriy markazi, Burla hududdan 3&nbsp;km janubi-g'arbiy qismida joylashgan hamda  unga eng yaqin qishloq joy Burla hisoblanadi.

## Manbalar
Daniel Didavi

**Daniel Didavi** () – 1990-yil 21-fevralda tugʻilgan nemis futbolchisi.

## Klubdagi faoliyati
Didavi Shtutgart klubi tarbiyalanuvchisi hisoblanadi. 2003-yildan 2008-yilgacha yoshlar jamoasida toʻp surgan. Didavi 2009-yilning 21-yanvarida klub bilan oʻzining ilk proffesional shartnomasini imzolaydi. Shartnoma 2012-yilning yoziga qadar moʻjallangan edi. Futbolchi oʻz debyutini 2010-yil UEFA Yevropa Ligasi doirasidagi uchinchi kvalifikatsiya roundida Molde FK ga qarshi oʻtkazadi. Futbolchining Bundesligadagi debyuti 2010-yili 29-vvgustda Borussiya klubiga qarshi amalga oshadi.

2011-yilning iyul oyida Daniel 1. FC Nürnberg klubiga ijara asosida oʻtadi. Ijara shartnomasi bir yilga moʻjjallangan edi.

2012-yil 2-iyul kuni Daniel Didavi Shtutgart klubi bilan shartnomani 2016-yilgacha uzaytirganini eʼlon qildi.

2016-yil 5-aprelda VfL Wolfsburg klubi bilan besh yillik shartnoma imzolaydi.

## Xalqaro faoliyati
Daniel Didavi Germaniya yoshlar jamoasining U-18, U-19, U-21 yosh toifalarida oʻz oʻyinlarini namoyish etishga ulgurgan futbolchi hisoblanadi.

## Shaxsiy hayoti
Didavining onasining millati nemis. Otasining asli kelib chiqishi Benin davlatiga borib taqaladi.  

## Sovrinlar

**Shtutgart**
* DFB-Pokal Finalchi: 2012-2013

## Manbalar
Suat Dervish

**Suat Dervish** (1905-1972) turk romanshunosi, jurnalisti va siyosiy faol ayollardan boʻlib, 1970-yilda tashkil etilgan Sotsialistik ayollar uyushmasi asoschilaridan biri.

## Oilasi
Suat Dervish 1905-yilda Istanbulda tavallud topgan. U aristokratlar oilasida tugʻilgan. Uning otasi Ismoil Dervish ginekolog va Istanbul universiteti tibbiyot fakulteti professori edi.

## Kitoblari

* *Qora kitob* (1921)
* *Ne Bir Ses Ne Bir Nefes* (1923)
* *Hiçbiri* (1923)
* *Ahmad Ferdi* (1923)
* *Behireʼnin Talibleri* (1923)
* *Fatmaning kunahi* (1924)
* *Ben mi* (1924)
* *Buhron kechasi* (1924)
* *Gonül Gibi* (1928)
* *Emine* (1931)
* *Hiç* (1939)
* *Chilgʻin Gibi* (1934)
* *Yalının Gölgesi* (1958)
* *Fosforlu Cevriye* (1968)
* *Anqara Mahpusu* (1968; birinchi marta fransuz tilida 1957-yilda nashr etilgan)

## Oʻlimi
Suat Dervish 1972-yil 23-iyulda Istanbulda vafot etgan va Ferikoʻy qabristoniga dafn qilingan.

## Manbalar
Aleksandr Yelagin

**Aleksandr Masalov Yelagin** (1953-yil 2-avgust) — sport sharhlovchisi, jurnalist va aktyor. 1990-yillarda 2x2 kanalida muharrir va sport teleboshlovchi sifatida oʻzining faoliyatini boshlaydi. Radioda u sport prodyuseri Yevgeniy Lyubimovni uchratadi va Yelaginga oʻsha paytda yaratilayotgan REN-TV kanaliga oʻtishni taklif qiladi. 1996—2003-yillar davomida REN-TV telekompaniyasida sport muharriri sifatida faoliyat yuritadi. Yelagin „Futbolniy kurer“ dasturining asoschilaridan biri hisoblanadi. Angliya Premyer-ligasi oʻyinlarini sharhlab futbol muxlislari orasida mashhurlikga erishgan.

1999-yilda eng yaxshi futbol sharhlovchisi sifatida „Zolotoy mikrofon“ mukofotini qoʻlga kiritadi.

2002-yildan 2009-yilgacha 7TV telekanalida futbol sharhlovchisi sifatida ishlab kelgan. Angliya Premyer-ligasi doirasidagi eng asosiy uchrashuvlarni, shuningdek Yevropada boʻlib oʻtgan markaziy uchrashuvlarni maromiga yetkazib sharhlab ulgurgan. Dastlab u ushbu kanalda vaqtinchalik ravishda ishlagan va 2004 yildan boshlab, REN-TVda sport tahririyati yopilgandan soʻng, Yelgain asosiy xodimlaridan biriga aylangan. 7TV dan tashqari 2004—2005-yillarda Birinchi kanal stadiondagi zaxira sharhlovchi sifatida ishlagan. Oʻyin vaqti yoki oʻyingacha boʻlgan davrda aloqa yoʻqolgan taqdirda Yelagin oʻyinni stadiondan turib sharhlashga tayyor turar edi.

2009-yil sentyabr oyida 7TV telekanali sport translyatsiyasini toʻxtatgandan soʻng, u NTV-Plyusga oʻtdi.
2009-yildan 2015-yilgacha — ushbu telekompaniyaning sport kanallarida futbol koʻrsatuvlari sharhlovchisi sifatida faoliyat olib bordi. 2015-yil noyabr oyidan — Match TV kanalida futbol koʻrsatuvlari sharhlovchisiga aylanadi.

2019-yil iyun oyidan boshlab „Okko. Sport“ internet—portalida oʻz ish faoliyatini boshlaydi.

## Manbalar
Kevin Miralles

**Kevin Antonio Joel Gislain Mirallas y Castillo** () — 1987-yil 5-oktabrda tugʻilgan belgiyalik futbolchi. Maydonda chap qanot hujumchisi sifatida harakatlanadi. Everton va Belgiya terma jamoa safidagi oʻyinlari bilan mashhurlikga erishgan.

## Klubdagi faoliyati
Kevin Mirallas Standart klubi tarbiyalanuvchisi hisoblanadi, lekin oʻzining ilk proffesional uchrashuvini Lille klubida oʻtkazadi. Ushbu klub safida 2004-yildan 2008-yilgacha ishtirok etgan. Bu vaqt mobaynida 95 ta uchrashuvda maydonga tushib, 12 marotaba raqib darvozasini ishgʻol etishga muvaffaq boʻlgan.

2008-yildan boshlab futbolchi boshqa bir fransuz klubi sharafini himoya qilishni boshlaydi. Kevin Sent-etyen bilan toʻrt yillik shartnoma imzolaydi. 2 yildan soʻng ijara asosida Gretsiyaning Olympiacos klubiga koʻchib oʻtadi. Ushbu davr ichida Kevin 69 ta oʻyinda 5 marotaba gol urishga erishadi.

2010-yilning 15-iyulida Grek klubida oʻzining debyut oʻyinini oʻtkazadi. Ushbu uchrashuvda klub UEFA Yevropa Ligasi doirasida Besa klubini 5:0 hisobida magʻlub etadi. Mirallas oʻzining birinchi golini 2-oktabr 2010-yili Volos klubiga qarshi kiritadi. Debyut mavsumida 14 ta gol kiritib toʻpurarlar roʻyxatida faqatgina Djibril Cissé dan ortda qoladi. Shuningdek u Gretsiya chempioniga aylanadi. 2011—2012-yilgi mavsumda 20 ta gol kiritgan holda Gretsiya chempionatining eng yaxshi toʻpurariga aylanadi hamda Gretsiya chempionligini va Chempionat kubogi kabi sovrinlarni qoʻlga kiritadi. Mavsum yakuniga koʻra, Kevin „Chempionatning eng yaxshi oʻyinchisi“ unvoniga sazovor boʻladi.

2012-yil 19-avgust kuni Everton klubi Kevin bilan toʻrt yillik shartnoma tuzganini eʼlon qildi. 25-Avgust kuni Aston Villaga qarshi oʻyinda Kevin yangi klubidagi debyutini oʻtkazadi. 22-Sentabrdagi Swansea Cityga qarshi oʻyinda u ilk golini uradi.

2014—2015 mavsumdan boshlab u kam maydonga tushishni boshlaydi. Shunga qaramasdan 7 ta gol urishga muvaffaq boʻladi. 2015-yilning yozida klub bilan shartnomani 2019-yilgacha uzaytiradi.

2017—2018 mavsumning qishki transferlar oynasida futbolchi Olympiacos klubiga ijara asosida qaytadi.

## Manbalar
Mia Fishel

**Mia Renee Fishel** (2001-yil 30-aprelda tugʻilgan) – amerikalik professional futbol oʻyinchisi, Ayollar Superligasining Chelsea klubi va AQSH ayollar terma jamoasida hujumchi pozitsiyasida oʻynaydi. Fishel oʻzining kollejdagi faoliyatini UCLA Bruins jamoasida oʻtkazib, ikkita Pac-12 chempionligini qoʻlga kiritgan. Orlando Pride tomonidan 2022-yilgi NWSL loyihasida beshinchi oʻrinni egallagan. Keyinchalik futbolchi Meksikaning Tigres UANL klubi bilan shartnoma imzolaydi. Mia Fishel xalqaro miqyosda Amerika Qoʻshma Shtatlarning U15, U17 va U20 jamolarida oʻynagan.

## Klubdagi faoliyat

### Chelsea (2023-hozirgacha)
2023-yil 4-avgust kuni Angliyaning ayollar superligasi klubi Chelsea Fishel bilan 3 yillik shartnoma imzolaganini eʼlon qiladi. Xabarlarga koʻra, Chelsea klubi futbolchiga 250 ming dollar maosh toʻlaydi. 2023-yil 1-oktabrda Fishel Chelseadagi debyutini Ayollar superligasi doirasida „Tottenham“ga qarshi oʻtkazadi va 28-daqiqada gʻalaba golini kiritadi hamda jamoa 2:1 hisobida gʻalaba qozonadi.

## Xalqaro maydonda

## Manbalar
Vidit Gujrathi

**Vidit Santoj Gujrathi** (1994-yil 24-oktabr) — hindistonlik shaxmatchi, grossmeyster.
## Faoliyati
Vidit Gujrathi Nasik shahrida Santosh va Nikita Gujratilar oilasida tugʻilgan. Bolaligidan shaxmat bilan shugʻullanib kelgan.

Gujrati 2008-yilda Chennayda boʻlib oʻtgan 45-chi Hindiston shaxmat chempionatida 13 balldan 7 ball toʻplagan holda shaxmat olamida katta hurmatga sazovor boʻladi. 2008-yilda Vidit 14 yoshgacha boʻlgan oʻsmirlar oʻrtasidagi shaxmat boʻyicha jahon chempionatida gʻolib chiqadi va bu ishni amalga oshirgan birinchi hindistonlik boʻlib tarixga kiradi. Gujrathi mumkin boʻlgan 11 balldan 9 ball toʻpladi va xalqaro master unvoni uchun oxirgi standartni bajargan holda bu unvonga ega chiqdi. 2011-yilda Chennayda oʻtkazilgan shaxmat boʻyicha oʻsmirlar oʻrtasidagi jahon chempionatida Vidit 11 ochkodan 8 ochko toʻpladi va shu tariqa oʻzining birinchi grossmeyster normasiga erishadi. 2011-yilgi Nagpur International Open musobaqasida u 11 ochkodan 8 ochko toʻplaydi va gʻolib Ziaur Rahmandan bir ochko ortda qoladi. Ushbu turnirda Vidit ikkinchi grossmeyster normasini bajarishga muvaffaq boʻladi. Vidit oʻzining soʻnggi grossmeyster standartiga 2012-yilda Rose Valley Kolkata Open shaxmat turnirining sakkizinchi bosqichida erishadi va u yerda uchinchi oʻrinni egallaydi. 2013-yilda Vidit Turkiyada oʻtkazilgan shaxmat boʻyicha oʻsmirlar oʻrtasidagi jahon chempionatida oʻsmirlar toifasida bronza medalini qoʻlga kiritadi. Vidit FIDE 2020-Onlayn Shaxmat Olimpiadasida oltin medalni qoʻlga kiritgan tarixiy Hindiston jamoasining sardori edi. Gujrathi juda ham koʻp intervyularda jamoaning musobaqa davomidagi ichki holati va jamoa ruhi haqida toʻxtalib oʻtgan. Vidit shuningdek, 2021-yil 1-avgust holatiga koʻra 200 000 dan ortiq obunachiga ega YouTube kanaliga ega.

2023-yilning dekabr oyida Ozarbayjonda boʻlib oʻtgan musobaqada gʻolib chiqdi.

## Manbalar
Xalqaro miya tadqiqotchilari tashkiloti

Xalqaro miya tadqiqot tashkiloti (**IBRO**) — bu dunyo boʻylab neyrologiya fanlarini rivojlantirish va qoʻllab-quvvatlash maqsadida oʻqitish, taʼlim berish, hamkorlikdagi tadqiqotlar va targʻibotni amalga oshirish maqsadida tashkil etilgan global neyrologiya tashkilotlari federatsiyasi. 
## Toʻrt yillik yigʻilish
Dunyo boʻylab neyrologiya jamiyatlari bilan hamkorlikda IBRO har toʻrt yilda bir marta xalqaro anjumanlar oʻtkazadi.

IBRO jahon kongressi:

* Lozan, Shveysariya (1982)
* Budapeşt, Vengriya (1987)
* Montréal, Kanada (1991)
* Kioto, Yaponiya (1995)
* Quddus, Isroil (1999)
* Praga, Chexiya Respublikasi (2003)
* Melburn, Avstraliya (2007)
* Florensiya, Italiya (2011)
* Rio-de-Janeyro, Braziliya (2015)
* Daegu, Janubiy Koreya (2019)
* Granada, Ispaniya (2023)

## Prezidentlar
IBRO raislari:

* Hans-Lukas Teuber (1969-1971)
* Alfred Eugène Fessard (1971-1974)
* Valle Nauta (1974-1980)
* Masao Ito (1980-1984)
* Dominick P. Purpura (1984-1999)
* Torsten Wiesel (1999-2005)
* Albert Aguayo (2005-2008)
* Karlos Belmonte (2008-2014)
* Pierre Magistretti (2014-2020)
* Traysi Bayl (2020-hozirgacha)

## Manbalar

## Havolalar

*
Mariniylar davlati

**Mariniylar davlati** ( *ad-Dawla ‎l-Marīniyya*) — oʻrta asrlarda Marokashdagi davlat (1258—1420). Poytaxti — Fos shahri. Din — sunniy Islom. Davlat tili — arab tili.
## Sulolaning hokimiyat tepasiga kelishi
Mariniylar Magʻribning sharqiy va janubi-sharqiy hududlarida yashovchi barbarlarning zanoti nomli qabilalar ittifoqidan iborat edi. Ular dastlab 1216-yili Sahroi Kabirdan Marokashga hujum qilishgan. Muvahhidlar davlatiga qarshi olib borilgan kurashlar natijasida aka-uka Abu Yahyo Abdulhaq (1244—1258) va Abu Yusuf (1258—1286) ulardan bir necha shaharlarni tortib oladi: Miknasni 1244-yili, Fosni 1248-yili. 1269-yili Marokashdagi soʻnggi muvahhidlar hukmdori qulatilgach, mariniylar rasman davlatlariga ega boʻlishdi.
## Harbiy yurishlar
Davlat tuzildan soʻng qolgan mintaqalarni egallash uchun kuchli qoʻshin tuzishga kirishishdi. Abu Ya’qub Yusuf (1286—1307) davrida Andalusiyada bir qancha urushlar olib borildi. 1275-yili Esixa jangida mariniylar qoʻshini ispanlarni magʻlub etdi. Jazoirda olib borgan urushlari natijasida mariniylar Al-Jazoir va Harron shaharlarini qoʻlga kiritishdi.
1309-yili Jabal ut-Toriq (Gibraltar) ispanlar tomonidan tortib olingach, mariniylar qoʻshini Ispaniya yurishiga tayyorlana boshladi. Lekin 1340-yili Abul Hasan Ali (1331—1348) qoʻshini Rio-Salado jangida Kastiliya qiroli Alfons XІ va Portugaliya qiroli Alfons IV ning birlashgan qoʻshini tomonidan magʻlub etiladi.
1337-yili Tunisga yurish qilgan mariniylar Abdulvodni magʻlub etib poytaxt Tlimsenni qoʻlga kiritishdi. 1358-yili ikkinchi marta hafsiylarga zarba berildi. Lekin hafsiylar sulolasini butkul tugata olishmadi.
1401-yili Kastiliya qiroli Genrix III Tetuan shahrini oʻqqa tutdi. 1415-yili esa portugallar Seutani istilo qildi.
## Sulola tanazzuli
Soʻngi hukmdor Abdulhaq (1421—1465) davrida mariniylarning qarindoshlari boʻlgan Vattosiylar davlat ishlarini oʻz nazoratiga ola boshladi. Bundan qattiq xavfsiragan Abdulhaq 1458-yili koʻplab vattosiy zodagonlarni qatl ettirdi, shundan soʻng davlatni mustaqil boshqarishga harakat qildi. Biroq mazkur tadbiri amaliy jihatdan unga manfaat keltirmadi. 1465-yili Abdulhaq isyonchilar tomonidan oʻldiriladi.

## Hukmdorlar roʻyxati

## Manbalar
Anna Lebedeva

**Anna Petrovna Lebedeva** (1981-yil 26-dekabrda tugʻilgan, Oqkoʻl shahri) — qozogʻistonlik biatlonchi.

## Faoliyati
Anna Lebedeva Oqkoʻl shahrida tugʻilgan. Singlisi Marina bilan birgalikda otasi Pyotr Lebedev murabbiyligida mashgʻulotlarni boshlagan.

Lebedeva 2003-yilda Italiyaning Ridanna shahrida birinchi marta Yevropa kubogida qatnashgan. 2003-yilgi mavsum soʻnggigacha bir nechta musobaqalarda qatnashgan va shundan keyin jahon kubogida debyut amalga oshirgan. Spronterlik musobaqasida 58-oʻrinni egallagan. 2004-yilda Oberhofda oʻtkazilgan biatlon boʻyicha jahon chempionatida oʻsmirligidagi eng yuqori natijani qoʻlga kiritgan. Bu musobaqada Lebedeva yakkalik musobaqasida 64-oʻrinni egallagan. Hochfilzenda oʻtgan navbatdagi Jahon chempionatida Lebedeva yakkalik musobaqasida 39-oʻrinni egallagan. Jahon kubokidagi eng yaxshi natijasi 2005—2006-yilgi mavsumga toʻgʻri kelgan. Faoliyatidagi eng yaxshi natijalaridan biri Osrblie shahrida boʻlib oʻtgan saralash musobaqasiga togʻri kelgan. Lebedeva bu musobaqada 21-oʻrinni egallagan. Mavsum yakunlari boʻyicha umumiy jadvalda 58-oʻrinni egallagan. Turindagi qishki olimpiya oʻyinlari Lebedevaning faoliyatida esda qolarli voqeliklardan biri boʻlgan. Anna uchta musobaqada ishtirok etgan. Yakkalik musobaqasida 49-oʻrinni, sprint va estafeta musobaqalarida 52-oʻrinni egallagan. 2010-yilgi olimpiadada ham ishtirok etgan. Sprintda 52-oʻrinni egallagan. individual poygalarda 44-oʻringacha koʻtarilgan. Qozogʻiston jamoasi tarkibida Yelena Xrustalova, Lyubov Filemonova va singlisi Marina Lebedeva bilan bir jamoada ishtirok etib, 14-oʻrinni egallagan. Anna Lebedeva bir necha marta Qozogʻiston Respublikasi chempionatlarida gʻolib va sovrindor boʻlgan.

2010—2011-yilgi mavsumda faoliyatini yakunlagan.

## Shaxsiy hayoti
Qozogʻistonlik biatlonchi Aleksandr Chervyakov bilan turmush qurgan. 5 nafar farzandi bor: Andrey (2006-yilda tugʻilgan), Aleksey (2011-yilda tugʻilgan), Stepan (2014-yilda tugʻilgan), Arina (2017-yilda tugʻilgan), Aleksandra (2019-yilda tugʻilgan). Aleksey va Stepan ota-onalari izidan borishgan va changʻi sporti bilan ham shugʻullanishga qaror qilishgan.

## Manbalar
Ingrid Nargang

**Ingrid Nargang** (toʻliq ismi **Alice Ingrid Annemarie Nargang;** 1929-yil 17-aprel — 2019-yil 10-may) — avstriyalik huquqshunos, sudya va tarixchi. 1964-yildan 1993-yilgacha Ingrid Engelhartszell an der Donauda okrug sudi rahbari boʻlgan. Ingrid Avstriya sud tizimida qishloq okrug sudini boshqargan birinchi ayol boʻlgan.
## Tarjimai holi
Alice Ingrid Annemarie Nargang 1929-yil 17-aprelda Ruminiyaning Chernovtsi shahrida tugʻilgan. Oilasi avstriyalik eski davlat xizmatchilari boʻlishgan. Uning bobokaloni filolog va oʻrta maktab direktori; bobosi esa advokat boʻlgan. Oila Bukovinadagi Chernovtsi shahrida (shahar dastlab Birinchi jahon urushi oxirigacha Avstriya imperiyasiga tegishli boʻlgan, keyinchalik Ruminiya qirolligi tarkibiga kirgan va hozirda qisman Ukrainada tarkibidadir) yashagan. Ingridni onasi va buvisi tarbiyalagan. Ingrid ikki yoshligida otasi oilasini tashlab ketgan.

1940-yilning yozida, Ingrid oʻn bir yoshga toʻlganida, nemis millatiga mansub fuqarolarni Germaniyaga koʻchirish boshlanadi. Onasi va buvisi bilan birga Nargang avval Quyi Sileziyaga, keyin esa Yuqori Sileziyaga koʻchib oʻtishadi. Sovet qoʻshinlari Ikkinchi jahon urushi oxirida Sileziyaga yaqinlashganda, ular Yuqori Avstriyaga qochib ketishgan .

Nargang „qochqin“ va „etnik nemislar“ deb atalgan oiladan chiqqan boʻlib, 1945-yilning kuzida Gmundendagi oʻrta maktabda oʻqishni boshlaydi. 1948-yilda oʻqishni tamomlagandan soʻng Ingrid Insbrukda huquqshunoslik boʻyicha tahsil oladi. 1952-yilda Ingrid huquq fanlari doktori ilmiy darajasini oldi. Bir yil sud idorasida ishlaydi va iqtisod boʻyicha maʼlumot olishga qaror qiladi. 1959-yilda ijtimoiy-iqtisodiy fanlar doktori ilmiy darajasi boʻyicha dissertatsiyani himoya qiladi. Bu vaqt ichida Nargang allaqachon Linsda huquqshunos stajyor sifatida ishlay boshlagan va advokatlik imtihonini topshirgandi. Keyinroq Linsdagi sudda advokat boʻlib ishlagan.

1963-yilda Nargang sudya boʻladi. 1964-yildan 1993-yilgacha, yaʼni nafaqaga chiqqunga qadar Nargang Engelhartszell an der Donauda tuman sudini boshqargan. Ingrid Avstriya qishloq okrug sudiga rahbarlik qilgan birinchi ayol boʻlgan.

Zamonaviy tarixchi sifatida Nargang bukovinalik nemislar tarixi va Ikkinchi jahon urushidan keyin Yuqori Avstriyadagi qochqinlar ahvolini tadqiq qilgan. Ingrid, shuningdek, Linsdagi bukovinalik nemislarining mintaqaviy jamoasi asoschilaridan biri boʻlgan.

Umrining oxirigi yillarda Nargang Engelhartszell an der Donau, Lins va Vena shaharlarida yashaydi.

Ingrid 2019-yil 10-mayda Schärding shahrida vafot etgan.

## Manbalar
Abdul Hakkim Azhariy

**Muhammad Abdul Hakkim Azhariy** (shuningdek, MAH Al-Kandi nomi bilan tanilgan) Keralalik olim va tadbirkor, Jamiya Markaz direktori. U sunniy Yuvjan Sangham (Sunniy Yoshlar Jamiyati) Bosh kotibi va Jamiya Madinatxunnur rektori.

## Hayoti va taʼlimi
Abdul Hakim Azhariy islom olimi Kanthapuram A.P. Abubakr Musliyarning oʻgʻli. U Qohiradagi Al-Azhar universitetida, Bihardagi Babasaheb Bhimrao Ambedkar Bihar universitetida va Keraladagi Markazu Saqafathi Sunniyyada tahsil olgan.

## Ish faoliyat
Azhariy Hindistonning turli hududlarida ijtimoiy va taʼlim muassasalarini tashkil qilgan. 2001-yilda u Kojikode, Punur shahrida Jamiya Madinathunnur kompaniyasini tashkil etgan. Uning sunniylik tashkiloti Yuvajana Sangam tomonidan 2015-yilda Uttar-Pradeshda boshlangʻich taʼlimga eʼtibor qaratadigan yuzta maktab ochishni rejalashtirganini aytilgan. Azhariy Keraladagi Saqafati Sunniyya markazi islom instituti rektori. Islom, taʼlim, demokratiya va inson huquqlari haqida maruza qiladi. U sunniy talabalar federatsiyasi bilan ham aloqador.

Azhariy Kojikode shahri yaqinidagi turar-joy va taʼlim markazi Markaz Knowledge City kompaniyasining boshqaruvchi direktori. U Alif Global maktabining tashkil etilishiga rahbarlik qilgan. U konferensiyada „Bizning burchimiz insoniyatni zulmatdan qutqarish uchun Islomning ushbu xabarini tarqatishdir“, degan.

## Yana qarang

* Sayid Bobar Ashraf
## Manbalar
Ishaat davlat maktabi

**Ishaat davlat maktabi** — Hindistonning Punur shahridagi ingliz tilida taʼlim beradigan maktab. Uni Markaz Bogʻi Saqafathi Sunniyya markazi oʻrta taʼlim markaziy kengashi, Nyu-Dehli va Ozchiliklar taʼlimi boʻyicha Ideal assotsiatsiyasiga qarashli.

## Yana qarang

* Shayx Abubakr Ahmad
* Markaz san’at va fan kolleji
* Markaz yuridik kolleji
* Shahre Muborak masjidi
* Saqafati Sunniyya markazi
## Manbalar

## Havolalar

*
Gipertelorizm

**Gipertelorizm** ( – haddan tashqari,  – uzoq,  – boʻlinish) – ikkita juft organning gʻayritabiiy masofa joylashgani hisoblanadi. Bu odatda koʻzning ichki burchaklari orasidagi masofaning uzoqalashuvi bilan tavsiflangan koʻz gipertelorizmiga asos boʻladi. Bu holatni telekantusdan ajratish lozim, unda faqat palpebral yoriqlarning ichki burchaklari orasidagi masofa uzoqlashadi. Shuningdek, bu holat kengaygan sfenoid suyak, boshqa tugʻma nuqsonlar va aqliy zaiflik orqali xarakterlanadi.

Kasallik belgilari sifatida gipertelorizm Edvards sindromi, DiJorj sindromi, Apert sindromi, Nunan sindromi, neyrofibromatoz, Wolf-Hirshhorn sindromi, mushuk chinqirigʻi sindromi va ayrim turdagi morkirozlarda paydo boʻlishi mumkin.

## Havolalar

* Gipertelorizm bilan ogʻrigan bemorlarga tibbiy yordam koʻrsatish standartini tasdiqlash toʻgʻrisida
## Manbalar
Markaz sanʼat va fan kolleji

**Markaz sanʼat va fan kolleji** — Hindistonning Kojikode shahri Karathur hududidagi Saqafathi Sunniyya markazi qoshida ochilgan kollej. U Kalikut universitetiga qarashli.

## Direktorlari

### Hozirgi

* Umer Faruk

## Kafedralar va fakultetlar

### Asosiy kafedralar

#### Ingliz tili boʻlimi

# T.S .Ujvala xonim
# Janob Yusaf
# Prof. Mahamud Pampally (Retd. Professor- PSMO kolleji)
# Doktor MA Sabur Thangal
# Nurjahan xonim

#### Kimyo kafedrasi

# Nashita Rahman
# Muhammad Sharafuddin
# Sahira
# Ali Hasan

### Boshqa boʻlimlari

* Savdo boʻlimi

# Doktor P. M. Raghavan (Rtd. Direktori — Kalikut davlat sanʼat va fan kolleji)
# Samir
# Divya
# Dijina
# Rishin Babu
# Jobir

* Matematika kafedrasi
* Kompyuter fanlari kafedrasi

# Ajmila Jobir

* Malayalam boʻlimi

# Vinod Kumar

* Arab tili kafedrasi

# A. K. Kader (direktor oʻrinbosari)
# Fasil Faysal

* Jurnalistika fakulteti
* Tarix kafedrasi

# Somarajan, professor

## Yana qarang

* Shayx Abubakr Ahmad
* Saqafati Sunniyya markazi
## Manbalar
Mustafo Xattob

**Mustafo Xattob** – kanadian-misrlik musulmon olimi, yozuvchi, yoshlar ustozi, notiq, imom va universitet domlasi. Hafs uslubida professional ijoz oʻqiydi. U „Ochiq Qur’on“ turkumidagi Qur’on tarjimasi bilan tanilgan.

## Faoliyati
Mustafo Xattob Qur’onni talqin qilish boʻyicha Kanada-Misr hokimiyati vakili hisoblanadi. U Makkadagi Masjidul Harom va Madinadagi Paygʻambar masjididan Ramazon kechasi namozlarini (Taroviyh) jonli ravishda tarjima qilgan birinchi guruh aʼzosi boʻlgan (2002-2005). Doktor Xattob yoshligida Qur’onni toʻliq yod olgan va keyinchalik Muhammad alayhissalomgacha boʻlgan roviylar zanjiri bilan hafs uslubida professional ijozga ega boʻlgan. U Al-Azhar universiteti tillar va tarjimonlik fakultetida islomshunoslik fanlari nomzodi, magistratura va bakalavr darajasini ingliz tilida olgan. U Klemson universitetida (OLLI dasturi, 2009-2010) islomdan maʼruzalar oʻqigan, 2003-yildan boshlab oʻn yildan ortiq vaqt davomida Al-Azhar universitetida oʻqituvchi lavozimida ishlagan va Brock universitetida musulmon diniy domlasi boʻlib ishlagan (2014-2016). Kanada Imomlar kengashi aʼzosi va Fulbrightda dinlararo olim. U 2007-yildan AQSh va Kanadada imomlik qilgan va „Ochiq Qur’on“ turkumi (2015) tarjimoni, „Bolalar uchun tiniq Qur’on turkumi“ (2020), Shukron (bolalar uchun tasvirlangan hikoya, 2020) muallifi, Aniq Qur’on turkumi lugʻati (2021), Islom millati (2011) va Outfoxing Fox News (2017) va Amerika Musulmonlar tarixi ensiklopediyasi (2010) muallifidir.

## Nashrlari
2020-yilda Qur’onning aniq turkumi quran.com saytida mavjud standart tarjimaga aylangan. *Aniq Qur’on seriyasi: mavzuli inglizcha tarjimasi* Qur’onning kanadacha inglizcha talqinidir. Uning xalqaro noshiri Al-Furqon fondidir, muallif Mustafo Xattob  notoʻgʻri tarjima qilganini aytgan. Loyihani yakunlash uchun dastlabki turtki sifatida: Xattob tirik mavjudot haqida gap borayotganligini sezgan boʻlsa, tarjimalarda koʻpincha *hayvon* soʻzini qoʻllagan. Tarjima Al-Azhar tomonidan rasman maʼqullangan va Kanada Imomlar Kengashi va dunyo boʻylab koʻplab musulmon tashkilotlari va olimlari tomonidan ham tasdiqlangan.

Xattob koʻpchilik Gʻarb oʻquvchilari Bibliyaning Qirol James Versiyasidan tanish boʻlgan ilk zamonaviy ingliz tilidan voz kechadi va uning oʻrniga kengroq auditoriyani jalb qilish uchun zamonaviy Kanada inglizchasidan foydalanadi.
## Manbalar

## Havolalar

* Mustafo Xattob, Islom bilimlari markazi, Kanada
* Aniq Qur’on
* Belgilar kitobi fondi kitoblar
* Furqon Qur’on taʼlimi instituti
Al-Bahr masjidi

**Al-Bahr masjidi** yoki *masjid al-Bahr* (, (), barcha tillarda maʼnosi „**Dengiz masjidi**“ Isroilning Yaffa shahrining tarixiy qismidagi eng qadimgi masjiddir. 1675-yilda qurilgan. Port yaqinidagi HaAliya HaShniya koʻchasida joylashgan. Oʻrta Yer dengiziga yaqin boʻlganligi sababli, baliqchilar va dengizchilar masjiddan, shuningdek, yaqin atrofdagi aholidan foydalanganlar.

## Manbalar

## Adabiyotlar

*
Said-ur-Rahman Azmi Nadviy

**Doktor Said-ur-Rahmon Azmi Nadviy** (1934-yil 14-mayda tugʻilgan) — hind islom olimi, Dorul Ulum Nadvatul Ulamoning direktori boʻlib xizmat qiladi. U *Al-Baas Al-Islomiyning* muharriri hamdir.

## Hayoti
Nadviy 1934-yil 14-mayda tugʻilgan. U 2019-yil 21-noyabrda Xoja Moinuddin Chishti Urdu Arabi-Fors universitetining D Litt faxriy darajasini olgan.

Nadviy *Al-Baas Al-Islomiyning* bosh muharriri. U, shuningdek, Butun Hindiston musulmonlari shaxsiy huquq kengashining katta aʼzosi.

2013-yil 15-fevralda Nyu-Dehlidagi Obyektiv tadqiqotlar instituti tomonidan mukofot bilan taqdirlangan.

## Adabiy asarlari

* *Islom avru shom*
## Manbalar

## Adabiyotlar
*  
* Saeed Al Azmi Al Nadwi and his contribution to the development of Arabic language and literature, PhD

## Havolalar

* Tara-Raqibul nikoh islomiy, bekor va bekor: Seminariya rahbari
Mashrab Kimsanov

**Mashrab Turonovich Kimsanov** (1955-yil 17-avgust, Fargʻona, OʻzSSR — 2024-yil 2-may, Oʻzbekiston) — oʻzbek aktyori, Oʻzbekistonda xizmat koʻrsatgan artist.

## Tarjimayi holi
Mashrab Kimsanov 1955-yil 17-avgust kuni Fargʻonada tavalud topgan. 1983-yilda S. A. Gerasimov nomidagi Butunrossiya davlat kinematografiya institutining aktyorlik fakultetini tamomlagan. 1976–1979-yillarda „Oʻzbekfilm“ kinostudiyasida rejissyor assistenti, 1983–1986-yillarda „Oʻzbekfilm“ kinostudiyasi aktyori, 1986-yildan „Oʻzbekfilm“ kinostudiyasi qoshidagi Kinoaktyor eksperimental teatr-studiyasi aktori sifatida faoliyat olib borgan. Rejissyor sifatida „Togʻlik kuyov“ va „Besh qismat“ nomli filmlarni suratga olgan.

Umrining oxirgi yillarda aktyor ogʻir xastalikni boshidan kechirgan, 4 marta insult boʻlib, toʻrtinchi insultdan keyin toʻshakka mixlanib qolgan. Uzoq davom etgan xastalik tufayli aktyor 2024-yil 2-may kuni vafot etdi.

Mashrab Kimsanov 1999-yilda Oʻzbekistonda xizmat koʻrsatgan artist unvoni bilan taqdirlangan.

## Filmografiyasi

## Manbalar
Doha ilmiy-texnologiyalar universiteti

**Doha ilmiy va texnologiyalar universiteti** — Qatarning Doha shahrida joylashgan universitet.

## Tarixi
Universitet 2022-yilda tashkil etilgan.

## Akademiklari
2023-yil holatiga koʻra, universitet tomonidan 64 ta oʻquv dasturlari taklif etiladi. Bular beshta yoʻnalishga boʻlingan — muhandislik texnologiyasi, biznes boshqaruvi, hisoblash va axborot texnologiyalari, sogʻliqni saqlash fanlari va umumiy taʼlim.

Qatar fuqarolari va qatarlik ayollarning farzandlari bakalavriat dasturlarida oʻqish uchun taʼlim toʻlovlaridan ozod qilingan. Universiyetga qabul qilish uchun talablar oʻrta maktab dasturini kamida 60% ball bilan yakunlashlari kerak. Shuningdek, universitet tomonidan oʻtkaziladigan test sinovlarida ham qatnashishlari kerak.

## Universitet ramzi
Universitetning maskot — arab boʻrisidir.

## Manbalar